
Jiigregia  ac  saluberrima  intuentes  incrementa,  quae 
Hippocratica  ars  recentiori  obtinuit  aevo,  facili  intel- 
ligemus  negotio,  quantum  lucrifecerint  singulares  ejus 
disciplinae,  quantumque  commodi  in  generis  humani 
salutem  inde  redundaverit.  Quis  ophthalmiatricen 
nuperiorum  medicorum  opera  studidque  illud  fasti- 
gium assecutam  esse  ignorat,  ut  summa  perfectionis 
nota  floreat,  partemque  totius  medicinae  vix  non 
gravissimam  constituat.  Sive  enim  morborum  oculis 
communium  diagnosin,  aetiologiam,  prognosin,  sive 
pharmaceuticam  chirurgicamque  eorum  curationem, 
sive  denique  instrumentorum  ad  operationes  neces- 
sariorum apparatum  respiciamus:  omnia  adeo  ampli- 
ficata et  rationalis  medicinae  desideriis  adaptata  esse 
fatebimur,  ut,  si  natura  mediocriter  conatibus  medici 
faveat,  utplurimum  curationis  eventum  prosperum 
sperare  liceat.  Quibus  pensitatis,  non  alienum  duxi, 
dissertationem  conscribera  inauguralem  de  materie 
quadam  huc  pertinente,  cujus  gravitas  atque  dignitas 
neminem  fugit.  Duce  lilustr.  Jungken  non  modo 
in  caritatis  nosocomio,  sed  alibi  etiam  frequens  sese 
obtulit  opportunitas,  morbos  cataractae  operationem 
excipientes  observandi  atque  totum  per  ambitum  ita 


6 


metiendi,  ut  non  pauca  eorum,  quae  scripturus  sum, 
proprio  ex  penu  desumere  possim.  Lectores  autem 
memores  esse  velim,  me  et  juvenem  et  tironem,  non 
ea  munitum  esse  eruditione  atque  experientia,  qui- 
bus ad  rem  graviorem  bene  concinneque  adumbran- 
dam opus  est,  ideoque  nonnulla  haud  dubie  irrep- 
sisse viliora  aut  nimis  trita,  quae  arbitrorum  candi- 
dorum indulgentia  tantum  excusari  possint. 

Quo  melius  proposito  satisfaciam,  primum,  qui 
omnemquamque  cataractae  operationem  excipere 
possint,  morbos  referam,  deinde,  qui  singularibus 
operationis  methodis  induci  queant,  exponam. 

A.  De  morbis  quamlibet  cataractae  operationem 
sequentibus : inflammationibus,  exsudationibus, 
cataracta  secundaria. 

I.  De  inflammationibus. 

Secundum  leges  vitales  quovis  mechanico  partis 
alicujus  incitamento  per  se  vita  exaltatur  saepeque 
ad  inflammationem  sensu  strictiori  dictam  intenditur, 
quae  tanto  prius  oriri  tantoque  violentior  apparere 
solet,  quanto  major  organi  affecti  teneritas  est  atque 
irritabilitas.  Quid  mirum,  quod  laesio  quaedam  bulbi 
oculi,  summa  teneritate  ac  sensilitate  conspicui,  in- 
flammationem inducit  et  quod  omnis  cataractae  ope- 
ratio eam  metui  jubet!  Quae  inflammatio,  si  opera- 
tionem sequitur,  idiopathica  eaque  traumatica  est, 
quae  omnia  inflammationis  signa  evidentissime  offert, 
eatenus  tantum  variantia,  quatenus  singularis  organi 
affecti  structura  et  functio  id  exigit.  Proinde  insti- 
tuta cataractae  operatione,  tam  externae  quam  inter- 
nae oculi  partes  inflammationi  possunt  submitti,  unde 

prodeunt:  syndesmitis,  sclerotitis,  ceratitis,  iritis,  hyal- 
oitis,  amphiblestroditis,  quarum  posteriores  tres,  ut- 
pote  internae,  prioribus  sunt  graviores.  Inflammatio- 
nes partium  externarum  minus  periculosas  et  cognitu 
faciliores  exponere,  supervacuum  mihi  videtur,  quum 
de  gravioribus  tantum  morbis  dicturus  sim,  quare 
ad  inflammationes  internarum  oculi  partium,  sum- 
mam medici  attentionem  desiderantes,  gradum  fa- 
ciam. Operae  tamen  pretium  esse  videtur,  de  trau- 
maticis inflammationibus  communia  quaedam  prae- 
mittere earumque  symptomatologiam  breviter  adum- 
brare. Insigniuntur  enim  dolore  intensiori,  modo 
pungente,  lancinante,  modo  obtusiori,  premente,  ca- 
lorem auctum  prodente,  rubore  laetiori  aequabiliter 
diffuso,  photophobia  ingente,  reliquorum  symptoma- 
tum gradum  adaequante.  Licet  omnes  oculi  partes 
adoriri  possint,  proxime  tamen  eas  petunt,  quae  cau- 
sas occasionales  immediate  receperunt.  Quamdiu  in- 
crescit inflammatio,  limpidae  profluunt  lacrymae,  tum 
glandulae  Meibomianae  parcum  secernunt  mucum; 
exacerbationes  vespertinae,  remissiones  matutinae  ap- 
parent: summi  momenti  illud  est,  quod  omnia  ha- 
rum inflammationum  symptomata  intimam  porten- 
dunt harmonium  parique  increscunt  gradu,  ita,  ut. 
nullum  praestet  reliquis;  exitus  earum  sunt  resolutio 
et  suppuratio.  Prognosis  partim  a dignitate  et  vul- 
nerabilitatc  partis  affectae,  partim  a gravitate  et  am- 
bitu causarum  traumaticarum,  partim  a violentia  ac 
diuturnitate  symptomatum , partim  denique  ab  exitu 
pendet,  ad  quem  inflammatio  per  causam  occasiona- 
lem,  per  singularem  organi  laborantis  indolem,  per 

symptomatum  atrocitatem  atque  tenacitatem  vergit. 
Curatio,  reputatis  atque  sublatis  causis  occasionalibus 

et  praedisponentibus  (si  quae  subsint),  id  molitur,  ut 

» 

symptomata  debellentur,  ratione  habita  organi  nobi- 
lioris et  phaenomenorum  atrociorum,  cui  scopo  me- 
dendi methodus  stricte  antiphlogistica  respondet. 

Inflammationibus  idiopathicis  gravissimis  atque 
periculosissimis,  cataractae  operationem  excipientibus, 
interponenda  est  Iritis,  quae  a primo  inde  ad  de- 
cimum quartum  ab  operatione  diem,  imo  ad  deci- 
mum quintum,  vel  serius  interdum,  exoritur,  ad  quam 
igitur  cavendam  summa  medici  attentione  opus  est. 

1)  Inter  pathognomica  iritidis  symptomata  in- 
primis  duo  consideranda  veniunt,  ad  constituendam 
diagnosin  plurimum  valentia:  pupillae  coarctatio  et 
mutata  iridis  structura.  Fibrosa  enim  iridis  fabrica 
evanescit  ejusque  substantia  elota  apparet,  tanquam 
materia  pulticularis  penicillo  illita  sit.  Mutatus  iridis 
color  per  se  quidem  iritidis  signum  non  exhibet, 
quum  non  raro  in  morbis  tunicae  Descemetianae, 
iridem  obducentis  observetur,  at  fabrica  iridis  pro- 
pria hisce  in  exemplis  luculenter  distinguitur;  sin 
vera  locum  habet  iritis,  textura  membranae  fibrosa 
nunquam  non  desideratur.  Iritidis  exordia  dolore 
manifestantur  premente,  lancinante,  regionem  fronta- 
lem, inprimis  superciliarem,  obsidente,  qui  sub  ves- 
peram exacerbatur;  ingens  oculi  sensilitas  et  photo- 
phobia  accedunt,  imo  lacrymarum  effusio  levissimam 
ejus  contentionem  sequitur.  Inter  haec  iris  rigidita- 
tem atque  immobilitatem  concipit,  languet,  coloris 
mutationem  offert,  pupilla  coarctatur,  turbida  ac  ne- 

bulosa  evadit,  locum  vero  haud  mutat.  Fabricae 
iridis  mutatio,  quae,  ut  supra  retuli,  ad  dignoscendam 
inflammationem  maximi  est  momenti,  ab  uno  ordi- 
tur loco  indeque  per  totam  propagatur  iridem.  Tum 
inflammationis  species  per  tunicam  Descemetianam 
quoque  diffunditur,  quo  fit,  ut  cornea  etiam  turbe- 
tur et  languescat.  Haud  minus  inflammationi  sub- 
mittitur corpus  ciliare,  ita  ut  circa  corneae  marginem, 
ubi  corpus  ciliare  residet,  tenuis  et  languidus  rubor 
appareat.  Deinde  dolores  ipsum  adgrediuntur  bul- 
bum: aeger  pressionis,  plenitatis  et  immobilitatis  sen- 
sum conqueritur,  imo  orbitae  interiora  dolores  pe- 
tunt; vasa  sanguifera  rubra  singularia  in  iride  conspi- 
ciuntur, minime  vero  ipsi  insidentia  iridi,  sed  tuni- 
cae Descemetianae  iridem  obducenti;  visus  magis 
magisque  hebescit,  objecta  velut  nebulis  densis  offusa 
„ apparent,  pupillae  coarctatio  augetur,  imo,  intensiori 
iritide,  completa  evadit,  irisque  adeo  intumescit,  ut 
internum  corneae  parietem  attingat  cameramque 
oculi  anteriorem  suspendat.  Iritis  admodum  ad  ex- 
sudationem  lymphaticam  et  suppurationem  propendet, 
quarum  haec  abscessum  iridis  sistit.  Iritidis  decur- 
sus rapidus  exilusque  ejus  in  exsudationem  non  mi- 
nus promtus  esse  solet.  Causa  hujus  inflammationis 
in  iridis  distentionibus  atque  contusionibus,  praeser- 
tim marginem  pupillarem  offendentibus,  cernitur, 
quod  inter  cataractae  operationem  maxime  dispicien- 
dum est;  meras  incisuras  iridi  nihil  obesse,  quod 
equidem  aliquoties  observavi,  mirum  est.  Iritidem 
eas  porro  cataractae  operationes  sequi  constat,  quibus 
margo  pupillaris  violentius  infestatur,  v.  c.  lentis  dis- 

cisiorum  per  ceratonyxin,  aut  extractionem,  qua  lens 
cum  difficultate  elici fur.  Prognosin  cautissime  augu- 
rari oportet,  quoniam  iritis  maximi  est  momenti; 
quae  si  incipiens  est,  symptomata  violentiora  non 
urgent,  exsudationes  deficiunt:  fausta  praedicere  licet, 
visus  enim  incolumis  servari  consuevit;  nonnisi  par- 
tialis remanet  abolitio  annuli  pupillaris  nigri  iridis, 
qui  uti  compertum  habemus,  indolem  naturalem  nun- 
quam recuperat,  sed  speciem  prae  se  fert,  tanquam 
singulares  particulae  sint  divuLae.  Inflammatione  in 
exsudationem  jam  conversa,  visus  non  plane  instau- 
ratur, pupillae  forma  angularis  remanet  J funestius 
praesagium  habetur,  si  in  suppurationem  iritis  abiit; 
quanquam  enim  ineunte  suppuratione  resorptio  puris 
quandoque  inducitur,  provectiori  semper  pupillae 
distractio  succedit,  et  exsudata  eam  obsident,  aut  sy- 
nicesis  ejus,  aut  atresia  nascitur;  imo  ophthalmitis 
atrociorem  iritidem  excipere  potest.  Iritis  methodum 
antiphlogisticam  per  totum  exigit  ambitum,  quare 
protinus  venaesectio  instituenda  et  eo  usque  repetenda 
est,  donec  frontis  dolor  oculique  pressio  remittant, 
quo  facto  largiorem  hirudinum  numerum  applicari 
convenit.  Incipienti  iritidi  frigida  fomenta,  oculo 
superimposita  egregie  medentur,  saepeque  impediunt, 
quominus  ad  altiorem  evehatur  gradum.  Incipiente 
jamjam  exsudat ione,  mercurialia  optimo  cum  fructu 
adhibentur;  neque  minus  infrictiones  unguenti  mer- 
curialis  cum  opio  ad  regionem  frontalem  et  tempo- 
ralem prosunt , interne  calomelanis  doses  largiores, 
quae  alvum  laxent.  Ad  pupillae  coarctationem,  quan- 
tum licet,  cavendam,  infusum  fortius  Hb.  Belladonnae 

satis  mature  in  oculum  instilletur,  aut,  si  nimia 
sensilitate  et  irritabilitate  oculus  laboret,  extracti 
Belladonnae  grana  aliquot  cum  saliva  in  frontem  et 
tempora  inungatur.  Ubi  in  suppurationem  transitura 
est  inflammatio,  mercurialium  usus  continuetur  et 
fomentum  tepidum  e decocto  mucilagineo,  aut  leviori 
hydrargyri  muriat.  corrosivi  solutione,  oculo  super- 
imponatur, simulque  injuria  oculi  mechanica  quae- 
cunque vitetur;  aeger  summae  indulgeat  quieti  et,  si 
atrocior  est  iritis,  supinus  recumbat. 

2)  Non  minus  Hyaloitis  periculosissimis  oculi 
inflammationibus  accensenda  est,  quippe  quae  saepis- 
sime cataractae  operationem  irritam  reddat,  aegro- 
tumque  pariter  ac  medicum  summa  imbuat  sollicitu- 
dine. Exordia  ejus  difficulter  cognoscuntur.  Eas 
cataractae  operationes  sequi  solet,  quibus  corpus  vi- 
treum gravius  est  offensum,  quod  non  depressione  et 
reclinatione  tantum,  sed  extractione  etiam  cataractae 
fieri  potest.  Non  statim  post  operationem,  sed  quarto, 
quinto,  imo  octavo  die  elapso,  oriri  consuevit.  Pri- 
mum circa  marginem  palpebrarum,  praecipue  supe- 
rioris, tarsalem  tumor  oedematodes  ruborque  satu- 
rior  observantur;  palpebris  diductis,  aeger  visus  he- 
betudinem conqueritur  et  objecta  velut  nebulis  offusa 
apparent.  Quibus  per  dies  aliquot  protractis,  tunica 
conjunctiva  intensius  rubescit,  vesicularis  tumet  atque 
chemosis  exoritur;  aeger  pressionem  et  plenitatem 
oculi  conqueritur,  pone  pupillam  turbiditas  levis  cine- 
reo viridescens  apparet,  bulbi  fundum  ambiens.  Post 
hac  omnia  intenduntur  symptomata:  visus  in  dios  magps, 
hebescit,  turbiditas  pone  pupillam  augetur,  iris,  riiji- 

ditate  atque  immobilitate  conceptis,  versus  cameram 
anteriorem  propellitur,  photophobia,  scnsilitas  ingens 
oculi  et  lacrymatio  accedunt,  dolores  quoque  per 
regionem  oculi  finitimam  expanduntur;  iris,  mutato 
colore,  per  consensum  aegrotat,  nec  non  cornea  tur- 
batur et  languet.  Inter  haec  visus  plane  exstinguitur, 
pone  pupillam  coarctatam  materiae  opacae  indolis 
lymphaticae,  aut  purulentae  nascuntur:  hyaloitis  atro  • 
cissima  in  ophthalmitidem  postremo  abit.  Prognosis 
nunquam  non  dubia  est,  resolutio  tum  demum  con- 
tingere solet,  cum  inflammatio  incipiens  est  curandi- 
que  methodo  idonea  et  efficaciori  impugnatur.  Vi- 
sus nullo  restituitur  pacto,  si  corporis  vitrei  turbidi- 
tas  pone  pupillam  luculenter  animadvertitur,  quoniam 
exsudata  iis  similia,  quae  pone  pupillam  cernuntur, 
super  totam  hyaloideam  retinamque  diffunduntur. 
Quod  medelam  attinet  nonnisi  usu  tempestivo  auda- 
ciori,  tam  interno  quam  externo,  mercurialium  reme- 
diorum et  frequentioribus  sanguinis  detractionibus 
topicis,  resolutio  potest  obtineri.  Proinde  major  hi- 
rudinum numerus  repetitis  vicibus  eo  usque  ad  ocu- 
lum applicetur,  donec  remittant  symptomata;  un- 
guentum mercuriale  largius  frontali  regioni  inunga- 
tur; interne  uberiores  calomelanis  portiones  exhibean- 
tur, donec  salivationis  antesignani  in  conspectum 
prodeant,  quo  facto  laxantibus  blandioribus  opus  est. 
Pupilla  si  coarctari  coeperit,  infusum  Belladonnae 
instilletur. 

3)  Inter  omnes  inflammationes,  cataractae  ope- 
rationem excipientes,  principem  locum  haud  dubie 
op-hthalmitis  sibi  vindicat,  quippe  quae  omnes  bulbi 

oculi  partes  obsideat  saepeque  vel  selerotifidem,  vel 
iritidem,  vel  cboroeitidem  sequatur.  Ineunte  oph- 
thalmitide,  totius  bulbi  pressio,  tensio,  plenitas  sen- 
tiuntur, cum  doloribus  pungentibus,  pulsantibus,  qui 
super  regionem  frontalem  et  superciliarem  discurren- 
tes totum  per  caput  difiunguntur.  Tunica  conjunc- 
ti va  et  sclerotica  intense  rubent,  iris  inflammata,  pu- 
pilla coarctata  ac  turbida,  apparent;  visus  mox  abo- 
letur, bulbus  maximam  sensilitatem  palpebrae  rubo- 
rem intensum  atque  oedema  promunt;  lacrymae  ar- 
dentes per  intervalla  ex  oculo  proruunt,  photopsia 
aegrotum  torquet.  Satis  mature  febris  synochica 
ingens,  cephalalgia,  anorexia,  sitis  ardens,  ad  morbum 
localem  accedunt;  symptomata  sub  vesperam  exa- 
cerbantur, quibus  increscentibus  bulbus  tumescit  or- 
bitaque excedere  incipit,  aeger  prunam  oculo  insitam 
opinatur,  imo  deliria  vespertina  et  nocturna,  si  irri- 
tabilitas major  viget,  exoriuntur.  Utplurimum  oph- 
thalmitis  in  suppurationem  exit,  quae,  cum  in  toto 
bulbi  cavo  nascatur,  hypopyon  verum  sistit.  Signa, 
huncce  exitum  notantia,  sunt:  symptomatibus  omni- 
bus tumoreque  augescentibus,  aeger  horroribus,  nec 
non  oculi  ipsius  frigore  et  gravitate  vexatur,  dolores 
pulsantes  accedunt,  palpebrarum  oedema  increscens 
ultra  limites  orbitae  expanditur,  rubedo  saturior, 
circa  tarsales  margines  coerulescens  evadit,  cutis  ad- 

I modum  tenditur  atque  mitet.  Subter  conjunctiva 
scleroticae  largius  oritur  exsudatum,  quo  illa  valde 
inflatur  ac  tuberis  perampli  coccinei  ad  instar  per 
limam  palpebrarum  producitur.  Quodsi  palpebram 
superiorem  diducere  licet,  corneam  maxime  protube- 

rantem  totamque  cameram  anteriorem  pure  refertam 
videbis;  bulbus  universus  corticem  exhibet  purulen- 
tum. Secretio  puris,  tumore  bulbi  aliisque  sympto- 
matibus pedetentim  augescentibus,  diu  protrahitur, 
donec  nobilissimum  organon  nihil  amplius  nisi  rudi- 
mentum informe  telae  cellulosae  paucique  pigmenti 
nigri  offerat.  Prognosis  jam  ineunte  ophthalmitide 
quam  maxime  ambigua  apparet;  de  resolutione  me- 
ditandum non  est,  nisi  inflammatio  inter  prima  sub- 
sistat exordia  bulbique  volumen  amplificatione  ca- 
reat;  irrita  omnia  sunt,  si  ipse  bulbus  tumere  coepit 
aegerque  prunam  in  eo  sentire  sibi  videtur,  etenim 
transitus  in  suppurationem  quum  prohiberi  non  am- 
plius possit,  summa  virium  contentione  enitendum 
est,  ut  forma  bulbi  servetur.  Inflammationis  violen- 
tia ad  ineninges  adeo  per  consensum  propagari  po- 
test, ut  vitalis  indicatio  offeratur.  Ut  curatio  admi- 
nistretur, resolutionem,  quamdiu  ejus  spes  aliqua  af- 
fulget, crebris  venaesectionibus,  imo,  si  magna  exstet 
plethora,  arteriotomia,  nec  non  fomentis  frigidissimis, 
moliaris.  Yenaesectiones  ad  symptomatum  remissio- 
nem usque  repetantur,  dum  corporis  vires  sinant. 
Interne  liberaliores  calomelanis  doses  ab  inflamma- 
tionis exordio  propinentur,  quibus,  quam  maximo 
urgente  dolore,  adjicere  licet  narcotica,  quorum  in- 
primis  acidum  hydrocyanicum  saluberrimum  seso 
praestat.  Exitus  in  suppurationem,  ubi  non  amplius 
potest  vitari,  fomentis  maturetur  tepidis,  oculo  super- 
impositis, e decoctis  mucilagineis,  quibus  opium,  aut 
hyoscyamum,  imo  belladonnam  addi  convenit:  un- 
guentum mercuriale  copiosius  ad  frontem  et  tempora 

inungatur.  Diminutis  symptomatibus  inflammatoriis, 
bulbus  oculi  ad  restringendam  suppurationem,  pri- 
mum quidem  alternis,  tum  singulis  diebus,  tinctura 
opii  penicilli  ope  illinatur,  deinde,  si  tumor  et  sup- 
puratio remiserint,  levis  solutio  lapidis  divini,  postea 
Zinci  sulphurici  (gran.  zine.  sulphur.  ^ — 1 cum  aqu. 
rosar.  tepida  aliquoties  per  diem  in  oculum  in- 

stilletur. Totam  per  curationem  aeger  in  conclavi 
obscuriori  detineatur.  Ingruentibus  allectionis  ence- 
phali symptomatibus,  venaesectiones  instituantur,  hi- 
rudines ad  caput  applicentur  et  fomenta  frigidissima 
ei  imponantur. 

Hactenus  de  iis  morbis  cataractae  operationem 
subsequentibus  disserui,  qui  idiopathicas  inflammatio- 
nes, sine  ulla  complicatione,  sistunt;  at  saepe  inflam- 
mationes, dictam  excipientes  operationem,  cum  dy- 
scrasiis  aut  cachexiis  consociantur,  quibus  idiopathi- 
cae inflammationis  species  mirifice  mutatur.  Quod 
si  fit,  non  solum  inflammationis  criteiia,  sed  alia  quo- 
que morbosa  symptomata  in  organo  affecto  animad- 
vertuntur, quorum  haec  non  raro  tam  atrocia  sunt, 
ut  illa  fere  obruantur,  et  haecce  peculiaria,  quae  ad 
inflammationem  non  perlinent,  dyscrasiae  aut  ca- 
' chexiae  vigentis  effigiem  ob  oculos  nobis  ponant.. 
Quoad  diagnosin  harum  inflammationum  maximi 
igitur  est  momenti,  ut  criteiia,  quibus  dyscrasiae  et 
cachexiae  in  oculis  s ese  manifestent,  nec  non  partes 
bene  noverimus,  quas  variae  dyscrasiae  et  cachexiae 
I corripiant  et  in  quibus  focum  sibi  ponant.  Proinde 
^ oculi  catarrhus  in  tunica  conjunctiva,  rheumatismus 

4 in  sclerotica,  conjunctiva  et  tunica  Dcscemetiana,  ar- 

thritis  in  sclerotica,  conjunctiva,  iride,  corpore  vitreo, 
lentis  capsula,  ossibus  orbitae,  syphilis  praesertim  in 
iride  et  corpore  vitreo  se  manifestabit  indeque  super 
scleroticam,  conjunctivam  et  corneam  inflammatio 
dimanabit.  Aptissime  hasce  inflammationes  secun- 
dum causas  dividimus,  qua  sola  divisione  fieri  potest, 
ut  earum  naturam,  diagnosin  et  curationem  rite  me- 
tiamur. Harum  inflammationum  prognosis  praecipue 
ex  causae  gravitate  et  majori  minorive  difficultate, 
qua  tolli  queant,  metienda  est;  hinc  catarrhalis  in- 
flammatio meliorem  largitur  praedictionem,  quam 
arthritica,  laetiorem  rheumatica,  quam  syphilitica; 
morbi  quoque  diuturnitas  et  symptomatum  acerbitas 
respiciantur,  necesse  est.  Considerata  singulari  oculi 
indole,  eadem  medelae  ratio  est,  ac  si  in  alio  organo 
sedem  haberet  morbus.  Catarrhalis  igitur  oculi  in- 
flammatio non  secus  ac  narium  catarrhus,  rheuma- 
tica instar  aliarum  partium  rheumatismi  curanda  est. 
Vis  vitalis  organi  affecti  modificatio  rarius  est  re- 
spicienda, at  si  tanta  ejus  exaltatio  est,  ut  deprimi 
oporteat,  ea  eligantur  remedia,  quae  morbo  primitivo 
haud  repugnent;  si  enim  arthritica  oculi  inflammatio 
vim  vitalem  deprimi  jubet,  non  frigida  fomenta,  quod 
alias  fieri  solet,  oculo  imponenda,  verum  sanguinis 
detractiones  tam  universales,  quam  locales,  admini- 
strandae sunt.  Quum  istae  cachexiae  magnam  prae 
se  ferant  opportunitatem,  secretiones  locales  patho- 
logicas, ut  ulcera,  blennorrhoeas  etc.  efficiendi,  magni 
momenti  est,  secretionem  artificialem  in  parte  ab 
oculo  aliquantum  distante  evocare,  v.  c.  trajecto  per 
cervicem  setacco,  aut  fonticulo  brachiis  inflicto; 

topice  remedia  adhibeantnr  corrigentia,  inprimis  mer- 
curialia ; neque  minus  fomentis  atque  instillationibus 
e mercurii  sublimati  solutione  locus  est;  solutio  haec 
egregio  cum  fructu  administrari  solet:  Hydrarg. 

muriat.  corrosi,  gr,  solv.  Aqu.  destill.  add. 

Aqu.  laurocrasi  sjjj.  M.  D.  S.  Quovis  mane  et  ves- 
pere guttulae  aliquot  in  oculum  instillentur  Non 

raro  tamen  inflammationes  cataractae  operationem 

/ 

excipientes  specifico  charactere  destituuntur,  nam 
sine  eo  cachexiae  etiam  existunt  oculumque  offen- 
dunt, quo  fit,  ut  cachectica  oculi  inflammatio  exoria- 
tur, cujus  potissima  symptomata  haec  sunt:  conjunc- 
tiva et  cornea  inflammationis  locum  exhibent,  aeger 
dolores  pungentes,  totum  per  oculum  diffusos  sentit, 
photophobiam  conqueritur  modicam,  in  conjunctiva 
sordido  flavida  passim  vasa,  abdominalem  affectionem 
contestantia,  observantur,  corneae  etiam  conjunctiva 
turbida  atque  laxa  apparet,  imo  superficies  conjunc- 
tivae interdum  pergamenea  videtur.  Glandulae  Mei- 
bomianae  multum  muci  tenacis,  glutinosi  reddunt 
qui  palpebrarum  marginibus  large  adhaerescens,  in 
crustas  latas,  flavo  cinereas  indurescit.  Exacerbatio- 
nes irregulares  sunt;  maxime  corripiuntur  homines, 
\ qui  diutius  aeri  insalubri  obnoxii  fuerunt,  aut  victu 
pravo  usi  sunt,  v.  c.  qui  in  carceribus,  aut  ergastulis 
, vixerunt.  Habitus  aegrotorum  cachecticus  est/  color 
pallidus,  luridus,  labia  rimosa,  gingivae  laxae,  dentes 
flavi , muco  obliti,  spiritus  foetidus,  variae  corporis 
i partes  ulcera  portendunt,  vel  blennorrhoeae  adsunt, 
I oculi  turbidi  languidiquc  deprehenduntur.  Decursus 
inflammationis  tardissimus  est,  ingens  ad  ulceratio- 

nem  propensio.  Ulcera  corneam  obsident,  ambitum 
sat  magnum,  indolem  putridam  prae  se  Ierunt  cele- 
riterque  profundiora  petunt.  De  prognosi  et  medela 
eadem  dicenda  sunt,  quae  de  oculi  inflammationibus 
specificis  paulo  ante  proposuimus. 

II.  De  exsudationibus. 

Ouae  cum  cataractae  operationem  haud  raro 
sequantur  ejusque  eventum  irritum  reddant,  pluri- 
mum attentionis  merentur,  quare  praecipuas  earum 
enumerare,  originem,  causas  et  symptomata  essentia- 
lia describere,  non  alienum  videtur,  Prout  exsudat; 
indoles  discrepat,  exsudationes  dispescuntur:  a)  in 

purulentas,  quae  pus  (materiam  fibrosam  lympha 
remixtam);  b ) in  lymphaticas  (quae  lympham  aut 
serum);  c)  in  plasticas  (quae  meram  materiam  fibro- 
sam exhibent)  Ipsae  etiam  purulentae  exsudationes 

essentialia  offerunt  discrimina,  quae  partim  ad  se- 

« 

creti  indolem,  partim  ad  exsudationis  formam  per- 
tinent; quocirca  in  duas  distribuuntur  classes : etenim 
vel  exsudatum  purulentum  circumcluditur  cavo  (ab- 
scessus), vel  novam  eamque  abnormem  faciem  secre- 
toriam exhibet  (ulcera). 

1)  De  abscessibus. 

Oculi  abscessum  dicimus  quamlibet  puris  col- 
lectionem in  cavitate  oculi  vel  naturali,  vel  praeter 
naturam  formata ; plurima  abscessuum  pars  oculorum 

v 

inflammationes,  aut  ophthalmoblennorrhoeas  sequitur, 
quare  ad  dirimendam  eorum  diagnosin  inflammatio- 
nis praegressae  symptomatologia  quam  plurimum 
confert,  lneunte  abscessu  dolores,  prius  oscillanles, 
lancinantes,  pungentes,  abeunt  in  prementes  atque 

pulsantes,  frigoris  et  ponderis  sensum  in  loco  affecto 
comitem  habentes;  tumor,  antea  durus,  tensus,  ela- 
sticus, magis  magisque  elevatur,  mollescit,  fluctuatio- 
nem concipit,  suppressa  oculi  secreta  non  modo  re- 
stituuntur, sed  augescunt  et  mucosa  magis  evadunt. 
Si  nimia  aegrotantium  irritabilitas  est,  interdum  la- 
tus faciei  affectum  sub  hoc  tempus  erysipelatis  pu- 
stulosi speciem  obtinet.  Abscessus  bulbi  oculi  dum 
evolvuntur,  tumor  conjunctivae  scleroticae  (chemosis) 
apparet,  quo  fit,  ut  vesiculae  ad  ins!ar  circa  margi- 
nem corneae  attollatur,  eum  saepe  in  modum,  ut 
conjunctiva  inflammata  tuberis  rubicundi  vesicularis 
instar  per  rimam  palpebrarum  procedat  ipsamque 
corneam  obtegat.  Reliquum  corpus,  prout  abscessus 
ambitus  variat,  morbo  locali  deinceps  offenditur: 
ineunte  suppuratione  febris  oritur  vascularis,  cum 
dysphoria  universa,  cephalalgia,  anorexia,  lingua  squa- 
lida alvique  obstructione  consociata.  Cutis  super 
abscessu  magis  magisque  extenuatur,  loca  extenuata 
altius  elevantur,  color  eorum  pure  transparente  pal- 
lescit; dum  peripheria  abscessus  saturiorem  induit  J 
tumor  tandem  rumpitur,  pus  evacuatur  et  ulcus  re- 
manet. Abscessus  tam  circa  oculum,  quam  in  ipso 
bulbo  ejusque  partibus  singularibus  occurrunt,  v.  c. 
abscessus  conjunctivae,  corneae,  iridis,  totius  bulbi. 
Causarum  respectu  abscessus  in  idiopathicos  distri- 
buuntur, in  sympathicos  et  in  specificos,  quibus  rheu- 
matici, arthritici,  syphilitici,  interponuntur,  qui  si 
oriuntur,  haud  raro  operationis  cataractae  eventum 
eludit,  itaque  exactissimam  requirunt  curationem. 
Quaeque  oculi  inflammatio  in  suppurationem  abire 

abscessumque  conflare  potest,  inprimis  vero  oculo- 
rum abscessus  eas  sequuntur  inflammationes,  quarum 
causae,  quum  illae  irruissent,  non  cesserunt,  sed  to- 
tum per  decursum  perstiterunt.  Oculorum  inflam- 
mationes basi  superstructae  materiali,  ut  rheumaticae, 
arthriticae,  syphiliticae,  facillime  in  abscessus  vertun- 
tur, nec  non  eae,  quae  vim  vitalem  nimis  exaltatam 
inter  comites  habent  ac  praemature  emollientibus  et 
relaxantibus  remediis  curantur.  Prognosis  praecipue 
locum  respici  jubet,  cui  insidet  abscessus:  proinde 

i 

omnes  abscessus,  qui  exteriora  oculi  tenent,  laetiorem 
largiuntur  praedictionem,  quam  qui  interiora  obsi- 
dent; quod  causas  attinet,  idiopathici  faustioris  sunt 
ominis,  quam  qui  inflammationes  sympathicas  vel 
specificas  exceperunt;  denique  vis  vi I alis  et  sympto- 
matum gradus,  nec  non  corporis  constitutio  et  com- 
plicationes considerandae  veniunt.  Abscessuum  ocu- 
lorum curatio  ex  iisdem  principiis  metienda  est,  quam 
abscessuum  medela  in  genere.  Gravissimis  cculi  ab- 
scessibus adnumerantur:  abscessus  corneae  verus  s. 

inflammatorius,  abscessus  iridis,  hypopyon.  Absces- 
sus corneae  inflammatorius  creberrime  rheumaticas 
corneae  inflammationes,  nec  non  idiopathicas,  prae- 
sertim traumaticas,  sequitur,  semperque,  etiamsi  re- 
solutio ejus  obtineatur,  aliquam  corneae  turbiditatem 
relinquit.  Si  cxlrorsum  aperitnr,  ulcus  efficit,  quod 
facile  corneam  penetrat,  ceratocelen  et  prolapsum 
iridis  sistens;  sin  vero  introrsum  patescit,  iridis  cum 
cornea  concretio  oriri  potest.  Praedictio  inprimis  a 
morbi  sede,  corporis  constitui ionc  et  complicationi- 
bus pendet.  Generatim  corneae  abscessus  haud  fu- 

nestam  largiuntur  prognosin,  quoniam  resolutio  non 
raro  obtinetur;  si  rumpuntur,  ulcera  relinquere  so- 
lent, quae  idonea  curatione  bene  sanantur.  Curatio 
secundum  praecepta  communia  instituatur,  ita  qui- 
dem, ut  vis  vitalis  modus  respiciatur  et  puris  resorp- 
tio foveatur.  Nunquam  vero,  etiamsi  summa  neces*- 
sitas  urgeat,  corneae  abscessus  lanceola  aperiatur,  ni- 
hil enim  incisione  funestius  est.  Iridis  abscessus  tam 
idiopathica,  quam  syphilitica  et  arthritica  iritide  In- 
ducitur, simulque  exsudata  oriri  solent  in  pupilla, 
penitus  eam  obturantia,  simulatque  maturuit  absces- 
sus; utplurimum  igitur  pupillae  obturatio,  vel  per 
exsudatum  vel  per  veram  atresiam,  huncce  abscessum 
subsequitnr;  saepe  antem  partiales  adhaesiones  inter 
corneam  et  iridem  aut  lentis  capsulam,  synechia  an- 
terior vel  posterior  partialis,  remanent.  Prognosis 
dubia  apparet;  si  abscessus  incipiens  est  curaque  ido- 
nea, puris  quidem  resorptio  evenit,  at  visus  -exsuda- 
tione  et  pupillae  distractione  hebefieri  solet;  sacpc- 
numero  atresia  pupillae  et  synechia  remanent,  qua- 
rum detrimenta  serius  coremorphosi  interdum  sub- 
moventur. Abscessus  iridis,  pariter  atque  corneae, 
nullo  pacto  est  incidendus,  quum  ista  operatio  oculi 
jacturam  inferat.  Quodsi  ineunto  abscessu  pei sistit 
inflammatio,  medendi  ratione  apta  coerceatur  et  puris 
resorptio  adjuvetur,  cui  scopo  inunctiones  merouria* 

Iles  largiores  ad  frontem  et  tempora,  interno  autem 
uberiores  calomelanis  portiones  respondent;  tepida 
.i  etiam  fomenta,  quam  primum  morbi  ratio  patitur^ 
oculo  superimposita  prosunt.  — Hypopyon  universim 
quamlibet  puris  collectionem  in  bulbo  oculi  signifo 

cat,  respectu  originis  autem  duplex  est:  1)  spurium 
2)  verum.  Hypopion  spurium  eam  puris  colluviem 
in  oculi  cameris  dicimus,  quae  puri  effuso  ex  ulcere 
aut  vulnere  corneae,  vel  ex  iridis  abscessu  originem 
debet.  Proprius  suppurationis  focus  in  morbo  lo- 
cali cujusdam  bulbi  partis,  angustioribus  limitibus 
circumscripto,  cernitur,  unde  pus  in  oculi  cameras 
effunditur.  Turbiditatem  aemulatur  alboflavescentem, 
opacam,  in  parte  camerae  anterioris  inferiori,  quae 
superne  linea  recta  limitatur  et  in  camera  anteriori 
fluctuat.  Visus  hypopyo  spurio  tum  tantum  turba- 
tur, cum  pus  ad  pupillam  usque  assurgit.  Progno- 
sis ad  causas  conformanda  est;  puris  accumulationes 
cameram  anteriorem  tenentes,  licet  uberiores  sint, 
promte  resorbentur.  Curatio  tam  causas  tollere, 
quam  puris  resorptionem  efficere  studeat;  ad  localia 
remedia  fomentationes  tepidae  pertinent,  modo  e 
solo  decocto  mucilagineo,  modo  levi  mercurii  subli- 
mati solutione,  prout  vel  aucta  vel  diminuta  vis  vi- 
talis locum  habeat;  unguentum  hydrargyri  cinereum 
fronti  ac  temporibus  inungatur;  interne  calomelas 
exhibeatur;  vitata  punctione,  patefactio  naturae  com- 
mittatur. 

Hypopyon  verum  abscessus  magis  inflammato- 
rius bulbi  totius  vocatur,  qui  inflammationis  omnium 
bulbi  partium  sequelam  exhibet  bulbumque  univer- 
sum in  cavitatem  pure  refertam  mutat.  Praedictio 
pessima  apparet,  visus  nunquam  non  pessum- 
datur;  curationem  supra,  de  ophthalmitide  disserens, 
exposui ; incisionem  abscessus  perinde,  ac  anteceden- 
tes, respuit. 

2)  De  ulceribus.  t 

Ulcus  oculi  in  universum  dicitur  facies  secretoria 
abnormis,  processus  vegetativi  alienatione  in  bulbo 
aut  proximis  ei  partibus  exorta,  quae  secretum  edit 
puriforme.  Cognoscuntur . ulcera  partim  destructione 
tunicae  in  loco  affecto,  partim  forma  indoleque  mar- 
ginum atque  fundi.  Oeulorum  ulcera  secundum  se- 
dem, partes  affectas,  formam,  causas,  indolem,  distri- 
buuntur; haud  dubie  divisiones  a causis  et  charactere 
desumtae  reliquis  potiores  sunt.  Quaelibet  processus 
vegetativi  anomalia  cum  secretione  abnormi,  vel  ab 
internis  vel  externis  causis  pendens,  oculorum  ulce- 
ribus ansam  praebere  potest.  Frequentissime  absces- 
. 

sus  sequuntur,  qui  rupti  contenta  sua  evacuarunt,  aut 
vesiculas  epidermide  formatas  lymphaque  impletas,; 
nec  non  externis  producuntur  causis:  injuriis  vel  me- 
chanicis vel  chemicis.  Praesagium  primum  ulceris 
sedem  respici  jubet,  quocirca  omnia  ulcera  bulbi  vi- 
ciniam obsidentia  multo  benigniora  sunt,  quam  quae 
ipsum  adgrediuntur  bulbum,  quum  ulceri  cuique  su- 
perstes sit  cicatrix,  quae,  pellucidas  oculi  partes  te- 
nens, visum  disturbat;  deinde  partem  affectam,  quo- 
circa oculi  ulcera  cutanea  faustiora  sunt;  tum  formam 
et  characterem  ulcerum;  denique  causas,  diuturnita- 
tem, complicationes.  Curatio  prae  omnibus  evertere 
moliatur  causas,  quamobrem  dyscrasiae  aut  cachexiae 
quae  subsunt  ulceribus,  pensitentur  aptaque  remedia 
iis  opponantur,  necesse  est:  neque  minus  ad  proces- 
sus vegetativi  indolem  in  ulceris  fundo , et  peripheria 
attendatur  animus.  Benigna  bulbi  ulcera  curationem 
localem  haud  exigunt,  quoniam  lacrymae  fomentorum 


tepidorum  loco  funguntur;  ut  pulcra  obtineatur  cica- 
trix, ineunte  stadio  cicatrisationis  solutio  levis  lapidis 
divini,  aut  zinci  sulphurici  instilletur.  Ulcera  «ethi- 
cam indolem  prae  se  ferentia  remediis  sopientibus, 
demulcentibus  curentur,  torpida  autem  excitantibus 
impugnentur.  Inter  gravissima,  huc  pertinentia,  cor- 
neae ulcera  refero,  quae  macula  corneae  turbida 
cognoscuntur,  quam  si  a latere  intueris,  substantiae 
defectum,  ubi  turbiditas  exstat,  faciemque  pus  secer- 
nentem conspicies.  Inter  varias  ulcerum  corneae  di- 
visiones majoris  momenti  eae  tantum  sunt,  quae  a 
causis  et  charactere  petuntur.  Quod  characterem 
attinet,  in  benigna  et  maligna  dispescuntur;  illa  ut- 
plurimum  figuram  rotundam  aut  ovalem,  colorem 
clarum  leviter  cinereum  offerunt , vitri  oris  halitu 
afflati  speciem  praebent;  haec  inaequalia  sunt,  serrata, 
profunda,  partim  diductos,  partim  reflexos  margines 
habent,  obscuriora  sunt,  albo  cinerea,  nonnunquam 
lardosa,  opaca.  Causarum  ratione  in  idiopathica  et 
sympathica  s.  specifica  distribuuntur;  illa,  per  se  ra- 
riora, aut  mechanicis  chemicisve  corneae  offensis  ex- 
citantur, aut  abscessus  sequuntur  extrorsum  patescen- 
tes; haec,  multo  crebriora,  causarum,  quibus  nitun- 
tur, effigiem  portendunt;  horum  gravissima  sunt:  ul- 
cera corneae  scrophulosa,  arthritica,  syphilitica.  Scro- 
phulosa,  mediam  plerumque  corneam  tenentia,  ro- 
tunda sunt,  infundibuliformia,  minus  ampla,  profuu- 
diora  petunt,  sibique  derelicta  celeriter  corneam  pe- 
netrant; fundus  tela  cellulari  emortua  ct  secreto  albo 
caseoso  operitur,  quare  colorem  album  portendunt 
maculamque  albam  imitantur;  dyscrasiae  scropliulo_ 

sae  symptomatibus,  saepe  syndesmitide  scrophulosa 
stipantur.  Ulcera  arthritica  magis  corneae  marginem 
occupant,  ambitum  obtinent  magnum,  fundum  inae- 
qualem, margines  serratos  reflexos,  seci'etum  edunt 
malignum,  summaque  insigniuntur  pertinacia,  circa 
peripheriam  eorum  vasa  varicosa  passim  animadver- 
tuntur; adsunt  etiam  syndesmitidis  arthriticae  symp- 
tomata et  vitia  abdominalia  manifesta.  Ulcera  cor- 
neae syphilitica  pariter  ac  arthritica  in  margine  cor- 
neae sedem  ponere  solent,  figuram  exhibent  rotun- 
dam, ovalem,  margines  stricte  praecisos,  fundum  al- 
tius excavatum,  lardosurn,  peripheriam  rubram,  stric- 
tis limitibus  circumscriptam;  celeriter  amplitudine  et 
altitudine  crescunt.  — Ulcera  scrophulosa  pronatis- 
sime fomentis  frigidis  e mercurii  sublimati  solutione 
ad  sanitatem  perducuntur'  arthriticis  salubrior  est 
calor;  fundus  eorum  lapide  infernali  exedatur,  tum 
fomenta  tepida  oculo  superimponantur  et  unguentum 
mercuriale  largius  fronti  ac  temporibus  inungatur; 
ad  debellanda  ulcera  syphilitica  uberiores  mercuria- 
lium,  inprimis  calomelanis,  doses  exhibeantur  iisque 
hirudinum  frequens  applicatio  et  unguenti  hydrargyri 
cinerei  inunctiones  ad  regionem  frontalem  ac  tempo- 
ralem adjungantur.  Omnia  corneae  ulcera  ab  usu 
praeparatorum  saturni  exactissime  abstineri  jubent, 
quippe  quae  cicatrices  cretaceas  efficiant. 

L)  Exsudationes  lymphaticae  eas  excipere  solent 
inflammationes,  quae  energia  ad  suppurationem  ne- 
cessaria destituuntur,  quamobrem  praecipue  inflam- 
mationes erethicae,  dyacrasicae,  cachecticae,  neque 
minus  tunicarum  oculi  serosarum  atque  fibrosarum 

inflammationes  hunc  exitum  sortiuntur.  Symptomata 
et  loco  et  singulari  partium,  in  quibus  oritur  exsu- 
datum, fabrica  discrepant:  quod  si  sub  epidermide 
seu  corneae  conjunctiva  apparet,  haec  vesicularum 
instar  elevatur;  si  in  bulbi  cavitatibus,  hydrops  pro- 
dit; si  denique  in  partibus  oculi  transparentibus,  tur- 
biditas  existit.  Secundum  processus  vegetativi  indo- 
lem lymphaticae  exsudationes  inflammatoriae  et  fri- 
gidae discernuntur;  in  illis  symptomata  inflammato- 
ria ineunte  exsudatione  persistunt,  in  his  autem  de- 
sinunt. Causarum  ratione  lymphaticae  exsudationes 
in  idiopathicas,  sympathicas  et  symptomaticas,  re- 
spectu sedis  denique  in  exsudationes  palpebrarum, 
bulbi  et  singularium  ejus  partium  distribui  solent. 
Ad  metiendam  prognosin  praecipue  locum  et  partis, 
quae  concepit  exsudatum,  dignitatem  atque  vis  vita- 
lis modum  respici  oportet.  Proinde  omnes  exsuda- 
tiones lymphaticae,  oculi  partes  exteriores  obsidentes, 
multo  melioris  ominis  sunt,  quam  ipsum  tenentes 
bulbum.  Porro  neque  causae,  nec  processus  vegeta- 
tivi indoles  vilipendendae  sunt:  exsudationes  lympha- 
ticae inflammatoriae  laetius  admittunt  augurium, 
quam  frigidae.  Denique  mora  pensitetur,  quo  diu- 
tius enim  viguit  exsudatum,  eo  pejorem  largitur  prae- 
dictionem. Medela,  causis  submotis,  ad  processus 
vegetativi  characterem  adaptetur:  exsudationes  lym- 
phaticae inflammatoriae  iterata  hirudinum  applicatione 
intemoque  remediorum  refrigerantium,  leviter  pur- 
gantium, usu  debellentur;  sin  deficiunt  inflammatoria 
signa,  remediis  spirituosis,  aromaticis,  aethereis  vel 
illinatur  oculi  regio,  vel  balnea  ocularia  vaporosa,  vel 

humida  fomenta  ex  iisdem  conficiantur;  interne  pur- 
gantia calida,  drastica  exhibeantur;  ad  depellendum 
exsudatum,  resorptio  evehatur,  quod  si  non  contin- 
git, via  artificiali  exsudatum  submoveatur,  qui  modus 
inprimis  salutaris  est,  si  inflammatoriae  exsudationes 
secretum  liquidum,  aquosum,  praebent.  In  pupilla 
post  quamlibet  iritidem  oriri  possunt  exsudata,  cre- 
berrime autem  inflammationes  oculi  rheumaticas  et 
syphiliticas  subsequuntur;  utrumque  exsudatum  simil- 
limam offerunt  formam,  etenim,  leviori  gradu,  puncta 
aemulantur,  a margine  pupillari  versus  capsulae  len- 
tis anteriorem  marginem  discurrentia;  majori  autem 
gradu  filamenta, j ab  margine  iridis  pupillari  ad  lentis 
capsulam  tendentia.  Colore  admodum  discrepant: 
exsudationes  rheumaticam  inflammatiouem  secutae 
albent,  syphilitica  inflammatione  inductae  rubro-fus- 
cae  apparent.  Prout  ambitu  differunt,  magis  minusve 
disturbant  visum  et,  finita  jamjam  inflammatione,  in- 
sanabiles sunt;  exsudationes  profusiores  pupillae  ob- 
turationem per  synicesin,  aut  atresiam  efficiunt. 

c)  Exsudationes  plasticae  relinqui  solent  inflam- 
mationibus charactere  mediocriter  synochoso  imbu- 
tis, quae  non  resolvuntur;  tunicarum  serosarum  in- 
flammationibus, nec  non  iis,  quae  organa  inferioris 
dignitatis,  v.  c.  glandulas,  petunt.  Qui  exitus,  si  lo- 
cum habet  in  partibus  normali  statu  sejunctis,  ano- 
malas  cohaesiones,  nec  non  adhaesiones  producit,  in- 
primis si  paries  per  texturam  ad  vitia  ista  opportu- 
nae sunt,  ut  membranae  serosae;  quibus  fieri  potest, 
ut,  praegressa  inflammatione,  iris  cum  cornea,  aut 
cum  lentis  capsula  coalescat.  Quodsi  autem  materia 

fibrosa  plastica  in  ipso  partium  inflammatarum  pa- 
renchymate exsudatur,  volumen  illarum,  materiae  or- 
ganicae additamento  augetur  indurationesque  nascun- 
tur. Prognosis  et  curatio  ex  iisdem  metiendae  sunt 
momentis,  quae  in  dijudicandis  et  curandis  reliquis 
exsudationibus  considerandae  veniunt,  ita  vero,  ut 
singularis  indurationum  ratio  habeatur. 

III.  De  cataracta  .secundaria. 

Quum  iste  morbus  non  modo  frequentissime 
cataractae  operationem  excipiat,  verum  quoque  per 
se  notatu  dignissimus  sit,  summa  medici  attentione 
tam  inter  quam  post  operationem  opus  est;  causae 
enim  cataractae  secundaxiae,  quum  medici  manu 
saepe  inducantur,  providentia  inter  operationem  ad- 
hibita possunt  vitari,  quanquam  diffitendum  non  est, 
insonte  medico  haud  raro  cataractam  secundariam 
apparere.  Cataractae  secundariae  nomine  eae  desig- 
nantur obscurationes,  quae,  lente  cataractosa  per  ope- 
rationem ablata,  pone  pupillam  in  conspectum  pro- 
deunt. Variis  tamen  scriptoribus  obscui'at:ones  va- 
riae indolis  hoc  nomine  intelliguntur:  Adarnus  Schmidt 
(in  opere  egregio  de  cataracta  secundaria  et  iritide) 
obscurationes  cataractae  operationem  secutas  non  ca- 
taractam secundariam  esse  vocandas,  nisi  easdem  cau- 
sas eademque  phaenomena  offerant,  quibus  cataracta 
insigniatur.  — Richter  (§.  175.)  cataractam  secun- 
dariam esse  putat  capsularem,  pai'ticulas  enim  cata- 
ractae residuas  eam  efficere  negat.  Utraque  cata 
ractae  secundariae  definitio  nimis  stricta  videtui', 
minime  enim  intelligo,  quidni  obscui'at.iones  novae, 
cataractae  operationem  excipientes,  quae  vel  particu- 

lis  residuis  vel  resurgentibus  lentis,  aut  capsulae  ejus, 
vel  inflammationibus  operatione  ineundis  originem 
bent. , cataractae  secundariae  nomine  sint  notandae. 
Prout  igitur  coecitatis  causa  vel  in  obscuratione  cap- 
sulae, catai'actae  operationi  superstite,  vel  in  ipsius 
lentis  adscensu  ejusve  reliquis  cernitur,  cataracta  se- 
cundaria capsularis  existit  et  lenticularis.  Utpluri- 
mum  vero  cataracta  secundaria  pendet  a tela  quadam 
subtili,  albo  cinerea,  arachnoidea,  quae  cataractae  ope- 
rationem tum  demum  sequitur,  cum  inflammatio 
traumatica,  eadem  inducta  operatione,  cludum  abso- 
luta est;  tela  illa  tardius  excolitur  ejusque  evolutio 
nullo  pacto  potest  arceri ; haud  dubie  inflammationis 
chronicae  corporis  ciliaris,  aut  tunicae  Descemetianae 
effectum  sistit  \ isus,  cataractae  operatione  in  inte- 
grum restitutus,  cataracta  secundaria  denuo  turbatur, 
objecta  secundum  exsudati  gradum  vel  densiori  vel 
tenuiori  nebula  circumfusa  apparent.  Ad  dignoscen- 
das cataractae  secundariae  modificationes,  mutationes 
ejus  considerari  necesse  est.,  quae  singularis  operatio- 
nis methodos,  extractionem,  depressionem,  reclina- 
tionem, sequuntur. 

1)  Cataracta  secundaria  post  extractionem.  Par- 
ticula cataractae  lenticularis  durae,  quae  post  opera- 
tionem haud  animadvertitur,  in  capsula  remanere  et 
abscondi  potest;  sanato  autem  corneae  vulnere,  ita- 
que  humoris  aquei,  qui  in  oculi  cameris  rursus  ac- 
cumulatur, impedito  effluxu,  particula  lentis  residua, 
ad  latus  aliquod  dimota  per  humorem  aqueum,  utram- 

fque  cameram  adimplentem,  in  mediam  cameram  po- 
steriorem agitur  pauloque  sub  axi  oculi  pone  pupil- 

lam  natans  quasi  apparet.  Pupillae  irritabilitas  variis 
lucis  gradibus  respondet,  iridis  color  a norma  non 
recedit,  dolor  ac  palpebrae  superioris  tumor  deficiunt, 
conjunctiva  modice  rubet.  Lens  vero  nonnunquam 
ita  constituta  est,  ut  ejus  nucleus  substantia  gelatinosa 
albida,  subpellucida  circumdetur,  aut  ipse  in  mate- 
riem mollem,  gelatinosam,  abierit.  Quibus  in  exem- 
plis haud  raro  cataractae  secundariae  eo  oriuntur, 
quod  vel  capsula  non  satis  discissa,  itaque  lentis  de- 
compositae  exitus  impeditus  est,  vel  quod,  capsula 
satis  patefacta,  substantiae  gelatinosae  rudimenta  circa 
marginem  capsulae  adhaerent,  vel  quod,  sive  medici 
imperitia  sive  alia  quadam  causa,  facies  cataractae 
gelatinosa  aut  iridis  margine  abstersa  in  cameram 
oculi  posteriorem,  aut  corneae  vulnere  partim  revulsa, 
in  anteriorem  cameram  conjicitur.  Si  major  reman* 
sit  portio,  quinto  aut  sexto  post  operationem  die, 
quippe  quo  tempore  humoris  aquei  defectus  restitua- 
tur, utraque  oculi  camera,  majis  tamen  posterior, 
admodum  turbida,  pupilla  praeter  modum  dilatata, 
iris  parum  irritabilis,  visus  non  mediocriter  labefac- 
tus, observantur.  Quae  si  apparent,  resorptio  est 
exspectanda,  cui,  ubi  tardius  procedit  et  inflamma- 
toriae oculi  affectiones  desiderantur,  fomentis  aro- 
matieis  siccis  et  repetitis  instillationibus  Infusi  Hbae 
hyoscyami  subveniendum  est.  Quibus  omnibus  fru- 
stra adhibitis,  lentis  cataractosae  rudimenta,  minora 
acu  deprimenda,  majora  autem  reclinatione  ex  pu- 
pilla submovenda  sunt. 

2.  Cataracta  secundaria  post  lentis  depressionem 
et  reclinationem. 

Depressa  cataracta  lenticularis  solida,  s.  dura, 
aliquot  post  dies  vel  ex  toto,  vel  alicujus  superficiei 
parte,  margine  superiori,  in  camera  posteriori  appa- 
ret, quo  facto  visus  operatione  instauratus  vel  ex  toto 
vel  ex  parte  restinguitur.  Elapsis  aliquot  a reclina- 
tione diebus,  interdum  longius  a pupilla  superior  ca- 
taractae facies,  quae  ante  operationem  fuit  anterior, 
quasi  oblique  elata  animadvertitur,  quo  fit,  ut  visus 
vel  exiguus,  vel  nullus  supersit.  Causa  saepe  in  eo 
est,  quod  lens  bene  reclinata  spasticis  bulbi  contrac- 
tionibus iterum  attollitur,  vel  quod,  operatione  per 
nimis  angustam  pupillam  instituta,  pupilla  non  bene 
reclinata  erat,  sed  tantum  videbatur,  qui  error  post 
dies  nonnullos,  pupilla  aliquantum  dilatata,  intelligi- 
tur.  Quandoque  accidit,  ut  anterior  cataractae  durae 
facies  lamellam  habeat  scabram,  facile  secedentem: 
depressione,  aut  reclinatione  laeditur  capsula,  lamella 
dissolvitur  acu,  ejusque  particulae,  interpositis  aliquot 
ab  operatione  diebus,  cameram  oculi  posteriorem 
implent. 

At  si  lentis  nucleus  substantia  gelatinosa  supra- 
dicta  circumdatur,  vel  ipse  in  eam  abiit,  saepius  post 
depressionem,  rarius  post  reclinationem  evenit,  ut, 
nonnullis  a prospera  operatione  diebus  elapsis,  visus 
aut.  ex  toto,  aut  ex  parte  aboleatur,  pupillaque  ca- 
taractae particulis  impleta  compareat.  Quod  si  fit, 
capsula  quidem  cum  lente  ex  posteriori  camera  fuit 
remota,  at  capsula  non  integra  evasit.  Per  capsulae 
fissuras  igitur  particulae  substantiae  emollitae  gelati- 
nosae, lentis  nucleum  obducentis,  in  posteriorem  ca- 
meram paulatim  resurgunt  et  pupillam  nonnunquam 

adeo  explent,  ut  tota  Iens  cataractosa  assurrexisse  vi- 
deatur. Exspectare  oportet  resorptionem > quae,  ad- 
ministrata curatione  idonea,  contingere  solet,  nisi 
lentis  particulae  solidiores  atque  duriores  sint;  nun- 
quam auxilium  chirurgicum  praemature  ferendum 
est,  quippe  quo  oculus  nimis  offendatur  et  sequelae 
perniciosae  inducantur. 

Ouod  denique  cataractam  secundariam  capsula- 
rem attinet,  nunquam  post  depressionem  oritur,  dum- 
modo justa  ejus  indicatio  adfuerit,  imo  reclinationem 
rarius  excipit,  et  si  quando  incidit,  visum  ex  parte 
tantum  cohibet,  non  plane  suspendit,  nisi  traumatica 
iri  lis  simul  exstet,  quo  casu  flocculi  capsulae  cum 
uvea  coalescunt,  pupilla  parva,  angulata  evadit  visus- 
que tollitur.  Priori  casu,  si  aeger  objecta  majora 
internoscit,  supervacua  sunt  pericula,  vitium  submo- 
vendi; altero  autem,  quo  cataracta  secundaria  capsu- 
laris cum  uvea  coaluit , veramque  coecilatem  in- 
fert, acu  eam  a pupilla  submoveri  oportet.  Cap- 
sulae flocculi  si  adeo  densi  atque  tenaces  sunt, 
ut  submoveri  nequant , ad  pupillae  artificialis 
formationem  per  coredialysin  confugiendum  est. 

Multo  facilius  cataracta  secundaria  capsularis 
extractione  inducitur,  quum  plura  momenta  causalia 
per  ipsam  operationis  methodum  suppeditentur,  si 
debitam  chirurgus  providentiam  negligat.  Extractio- 
nem cataracta  secundaria  capsularis  sequitur,  si  ex- 
pulsa cataracta  turbiditas  levis  capsulae  anterioris 
haud  animadvertitur,  etenim  vel  minima  inflamma- 
tione traumatica,  quae  subsequitur,  flocculi  plane  al- 
bescunt uveacque  firmiter  adhaerescunt,  quo  fit,  ut 

pupilla  angustissima,  angulata  reddatur  visusque  ever- 
tatur. Porro  lentis  capsula/  operationis  tempore  per- 
tecte pellucida,  partim  traumatica  lritide,  operationis 
sequela,  partim  post  aliquot  ab  operatione  menses  obscu 
rari  potest,  si  qua  dyscrasia,  antea  cataractae  genesin 
fovens,  in  capsulam  incumbit.  Cataracta  secundaria 
capsularis,  extractionem  sequta,  multo  difficilius  tolli- 
tur, quam  lenticularis,  quoniam  creberrime  ab  in- 
flammatione interiorum  oculi  partium  pendet.  Cete- 
roquin  cataracta  secundaria  capsularis,  extractione  in- 
ducta, nisi  inflammationi  originem  et  evolutionem 
debeat,  eadem  ratione  potest  curari,  ac  cataracta  se- 
cundaria capsularis,  quae  reclinationem  excepit. 

B.  Morbi,  qui  singulares  operatior  s methodos  ex- 
cipiunt. 

1.  Extractionem  lentis:  prolapsus  iridis,  prolap- 
sus corporis  vitrei,  ceratocele. 

Iridis  prolapsus  semper  effectum  sistit  propriae 
cujusdam  bulbi  oculi  actionis,  nimirum  antagonismi 
inter  vim  parietum  contractivam  et  partium  interna- 

Irum  vim  expansi vam,  qua  quidem  part-es  bulbi  pe- 
nitiores antrorsum  propelluntur,  eo  magis,  quo  gra- 
vior oculi  est  irritatio.  Prolapsus  iridis  non  minus 
facile  oritur  si  corneae  incisura  sursum,  quam  si  de- 
orsum vergit,  quamobrem  errant,  qui  eum  sola  causa 
mechanica,  i e.  proprio  iridis  pondere,  nasci  dicant. 
Prolapsus  iridis  tumorem  exhibet  aequalem,  nunc 
majorem  nunc  minorem,  forma  aperturae  conspi- 
cuum. per  q.uam  processit.  Primis  ab  origine  horis* 

colorem  refert  iridis,  hujusque  structura  facile  digno- 
scitur; pluribus  autem  horis  elapsis,  color  mutatur 
in  atrocinereum,  structura  prorsus  alienata  apparet.; 
qua  tumor  observatur,  iris  corneae  proxime  adjacet 
ejusque  fibrae,  pariter  ac  pupilla,  versus  hunc  locum 
sunt  distractae.  A'  isus  varia  prolapsus  sede,  nec  non 
majori  aut  minori  distractionis  pupillae  gradu,  nunc 
levius  nunc  gravius  turbatur.  Simul  atque  iris  per 
corneae  aperturam  procedit  aeris  que  externi  acces- 
sum patitur,  quam  celerrime  inflammatur,  partim  ob 
suam  ipsius  sensilitatem,  partim  ob  involucrum  tuni- 
cae serosae,  nempe  Descemetianae’  Praedictio  in- 
primis  e sede  prolapsus  dirimenda  est;  quo  magis 
ille  ad  marginem  vertit,  eo  laetior,  quo  magis  ad 
centrum  corneae,  eo  funestior  apparet;  praeterea  ab 
oculi,  praesertim  iridis,  irritatione  et  inflammatione, 
nec  non  morbi  diuturnitate  pendet  praesagium.  Me- 
dela potissimum  inflammationem  cavere,  aut,  si  jam 
accesserit,  debellare,  generatim  oculi  irritabilitatem 
temperare  moliatur.  Protinus  oculus  sanus,  imposi- 
tis aliquot  emplastri  habenulis,  claudatur,  conclave 
tenebrosum  reddatur,  aeger  in  lectulo  supinus  loce- 
tur ct  summae  quieti  tradatur,  fomenta  quam  frigi- 
dissima oculo  superimponantur.  Praeterea,  vigente 
inflammatione  urgentibusque  symptomatibus,  venac- 
sectiones  instituantur,  hirudines  circa  oculum  appli- 
centur, interne  refrigerantia  et  purgantia  exhibeantur. 
Iridis  prolapsae  repositionem  propia  ejus  actione  ef- 
ficere moliaris,  quocirca  infusum  Hbae  Belladonnae 
in  oculum  instilletur.  Repositio  si  non  obtinetur,  si 

prolapsa  iris  jam  inflammata  est  et  incarcerata,  pro- 
lapsus incrementa  ita  caveantur,  ut  coalitio  iridis  cum 
corneae  apertura,  hujus  igitur  obturatio,  parlisque 
prolapsae  jam  degeneratae  secessus  promoveantur. 
Hunc  in  finem  prolapsus  tinctura  opii  crocata  aut 
simplici  illinatur,  vel  argento  nitrico  fuso  quotidie 
petatur.  Quodsi,  iride  cum  corneae  apertura  jam- 
jam  conglutinata,  partis  prolapsae  secessus  retardatur, 
proxime  a corneae  superficie  prolapsus  rescindatur. 
Corporis  vitrei  etiam  prolapsus  non  tam  pondere 
illius,  quam  musculorum  et  tunicarum  bulbi  contrac- 
tione efficitur.  Recens  massam  offert  claram,  pellu- 
cidam, gelatinosam,  in  vulnere  positam  ejusque  mar- 
gines distendentem;  inveteratus  similis  est  albumini 
coagulato,  turbidus,  in  flocculos  secedens.  Modicus 
corporis  vitrei  defectus  nihil  periculi  infert,  imo  ma- 
jor defectus,  nisi  tertiam  totius  corporis  vitrei  partem 
excedat,  nonnunquam  visum  servari  patitur;  sin  plus 
ejus  pessumdatur,  oculi  colliquatio,  coecitas,  atrophia 
bulbi,  subsequuntur.  Praedictio  partim  a loco,  quem 
tenet  prolapsus,  partim  ab  universa  oculi  conditione 
pendet.  Curatio  prae  omnibus  incrementum  prolap- 
sus eo  cavere  studeat,  quod  omnis  ab  oculo  stimulus 
arceatur  ejusque  actio  exaltata  diminuatur.  Proinde 
oculus  claudatur,  sanus  glutinetur  emplastris,  aeger 
horizontalis  collocetur,  inflammatio  fomentis  frigidis 
et  sanguinis  detractionibus  impugnetur,  interne  refri- 
gerantia etc.  propinentur;  repositio  corporis  vitrei 
nullo  pacto  experienda  est.  Submotis  inflammatoriis 
symptomatibus,  natura  ipsa  corporis  prolapsi  secessum 

inducit;  qui  si  diutius  retardetur,  inflammatione  et 
morbosa  oculi  irritabilitate  plane  restinctis,  quotidie 
partem  prolapsam  linctura  opii  illnere  licet,  donec 
vulneris  obturatio  orta  sit. 

Ceratocele  in  prolapsu  parietis  corneae  interio- 
ris, tunicae  Descemetianae , per  aperturam,  parieti 
corneae  anteriori  inflictam,  cernitur.  Tumor  modo  hu- 
more aqueo  tantum  scalet,  modo  iridern  quoque  recipit. 
Ceratecole  simplex  tumorem  imitatur  lucidum,  vesicula- 
rem latice  pellucente  repletum,  strictis  limitibus  circum- 
scriptum, in  corneae  superficie  positum,  qui,  praesertim 
a latere  spectatus,  luculenter  cognoscitur,  et  cujus 
formae  corneae  aperturae  respondet,  per  quam  pro- 
cessit. Margines  aperturae,  quam  ceratocele  permea- 
vit, turbidi,  paulo  reflexi  apparent.  Si  iridern  cera- 
tocele continet,  tumorem  exhibet  opacum,  coerule- 
scentem,  involucro  laevi  nitido,  tunica  Descemetiana, 
praeditum,  et  reliqua  prolapsus  iridis  symptomata 
offerentem,  v.  c.  Iridern  corneae  adjacentem,  qua  tu- 
mor exstat,  pupillae  distractionem  etc.  Curatur  ce- 
ratocele inducta  aperturae,  quam  permiavit,  inflam- 
matione exsudativa,  qua  fit,  ut  apertura  claudatur. 
Aeger  summae  indulgeat  quieti,  horizontalis  recum  • 
bat,  oculus  tam  sanus  quam  affectus  habenulis  ali- 
quot emplastri  adhaesivi  glutinetur,  donec  apertura, 
quae  ceratocelen  transmisit,  coaluerit.  Si  iris  residet 
in  ceratocele  inflammatione  destituitur  et  mobilitate 
gaudet,  pupilla  instillato  Ilelladonnae  infuso  dilatetur 
eoque  modo  ceratoceles  retractio  efficiatur;  vitio  in- 
veterato, et  vegetatione  aperturae  corneae  admodum 

labefacta,  in  usum  vocentur  remedia  irritantia  et  alte- 
rantia; ceratocele  permagna  forfice  Cooperi  minori 
proxime  a corneae  superficie  praecidatur,  quod  si  nil 
prodest,  margines  acido  muriatico  concentrato,  aut 
lapide  infernali  petantur. 

2)  Depressionem  aut  reclinationem  lentis.  Hae 
quoque  operationis  methodi,  sive  per  corneam,  sive 
per  scleroticam  fiant,  gravissima  oculo  detrimenta 
inferre,  imo  exitum  funestissimum  sortiri  possunt  in 
amaurosin,  quae  tum  praesertim  oritur,  cum  lens 
crystallina  violentius  in  bulbi  fundum  depressa  isto- 
que  modo  retina  est  offensa,  aut  cum  retina  acus 
apice  vulnerata  est,  quod  facile  evenit,  si  acus  non 
tempestive  vertitur,  sed  tota  operatio  facie  ejus  con- 
cava peragitur.  Cujus  laesionis,  si  levior  est,  effectus 
dolore  oculi  ingerite,  scintillarum  aut  colorum  oculo 
obversantium  imaginibus,  ita  ut  imprimis  color  pul- 
cre  coeruleus  appareat,  qui  totum  complet  oculum, 
maximeque  aegrotum  infestat,  sin  atrocior  illa  est, 
amaurosi  ipsa  insignitur.  Hujusmodi  in  exemplis  me- 
thodus antiphlogistica  liberalius  administretur  ad  ca- 
vendam retinae  inflammationem;  lens  resorptioni 
committatur.  Accidere  etiam  potest,  ut  lens  paulo 
quidem  post  operationem  in  bulbi  fundo  remaneat, 
at  serius  ocius  resurgat,  quod'  non  a pressione  aut 
concussione  oculi,  aed  ab  iuflammatione,  operatio- 
nem subsequenfe,  pendet,  quae  quo  vehementior  est, 
eo  facilius  lens  resurgit.  Sublata  inflammatione,  lens 
alia  operationis  methodo  submoveatur,  nisi  resorp- 
tione destruatur,  quod  haud  raro  evenire  solet,  in- 

primis  si  anterior  capsulae  paries  bene  esi  revulsus. 
Ad  incommoda,  depressionem  et  reclinationem  lentis 
interdum  excipientia,  vomitus  perlinet  eonsensualis, 
qui  vel  laesioni,  contusioni,  lacerationi  nervorum  ci- 
liarium vel  ipsius  retinae,  originem  debet.  Deliciente 
inflammatione  traumatica,  in  usum  vocandae  sunt 
nervina  demulcentia,  ut  opium,  moschus,  castoreum, 
Valeriana,  illa  autem  jam  vigente,  prae  omnibus  an- 
tipihlogistica.  \omitus  eonsensualis  tum  quoque  se- 
quitur, cum  chirurgus  cataractam  duram  aut  solidam 
in  fundum  bulbi  nimis  alte  depi'essit,  et  contusionem 
retinae  intulit;  quibus  in  exemplis  vomitus  haud  raro 
cum  repentina  amaurosi,  aut  completa  aut  incom- 
pleta, consociatur.  Talis  vero  coeciias  per  amauro- 
sin  immediate  reclinationem  et  depressionem  inter- 
dum absque  vomitu  sequitur,  at  quandoque  fortuito 
cataractae  depressae  adseensu  tollitur.  Denique  re- 
clinatio per  ceralonyxin  ingentem  iritidem  et  exsu- 
dationes  in  pupilla  ciere  potest,  si  acus  ita  intruditur, 
ut  iris  vel  figatur,  vel  margo  pupillaris  inferior  ope- 
ratione distendatur.  Dictae  sequelae  nonnisi  cura- 

tione antiphlogistica  strenuiori,  ut  venaesectionibus 
hirudinum  applicatione,  fomentis  frigidissimis,  inun- 
ctionibus mercurialibus  et  sufficiente  pupillae  dilata- 
tione, instillato  Belladonnae  infuso,  caveri  aut  sus- 
pendi possunt.  Porro  cornea,  oblique  acu  trajecta, 
admodum  offendi,  indeque  ceratitis  et  corneae  ab- 
scessus nasci  queunt,  quae  mala  haud  minus  anti- 

phlogisticam  medendi  methodum  exigunt. 

3)  Lentis  discisionem. 

Haecce  operationis  methodus  non  raro  sequen- 

tibus  injuriis  visum  pessumdat:  peracta  operatione  in- 
terdum particula  capsulae  lentis  obscurata  ab  externo 
margine  pupillari  in  ipsam  pupillam  porrigitur,  ea 
quidem  de  causa,  quod  capsula  lentis  anterior  non 
prorsus  est  destructa,  inprimis  si  discisio  per  sclero- 
ticam  administrata  est.  Quod  si  accidit,  sublata  in- 
flarnmatioue,  capsulam  lentis  per  extractionem  sub- 
moveri oportet.  — Resorptio  lentis  quandoque  non 
obtinetur;  quod  suspicari  licet,  si  post  tres  quatuorve 
hebdomades  nec  qualitativa  nec  quantitativa  lentis 
mutatio  observatur.  Ineunte  autem  resorptione,  par- 
ticulae lentis  discisae  tumescunt,  nubeculosae  evadunt 
et  inter  haec  comminuuntur.  Quodsi  intra  tempus 
ante  dictum  istae  mutationes  non  eveniunt,  ante 
omnia  sciscitandum  est,  quaenam  causa  resorptionem 
prohibeat,  quo  scopo  pupillae  iterum,  instillato  Hyo- 
scyami infuso  dilatetur.  Si  lentis  capsulam  non  sa- 
tis discisam  ejusque  aperturam  rursus  occlusam  de- 
prehendimus, operatio  repetatur  majorque  attentio  ei 
impendatur.  Destructa  autem  capsula,  lenteque  satis 
nudata,  resorptionis  impeditae  causa  in  rebus  non- 
dum satis  exploratis  cernitur.  Quae  si  ita  constituta 
sunt,  Iens  alia  operationis  methodo  submoveatur,  in- 
primis extractione,  quippe  qua  sola  contingere  possit 
ut  omnes  capsulae  et  lentis  discisae  particulae  bene 
eliminentur.  Denique  hanc  operationis  methodum 
excipere  possunt  affectiones,  unamquamque  cataractae 
operationem,  quae  per  scleroticonyxin  absolvitur,  sub- 
sequentes,  quarum  supra,  de  reclinatione  ac  depres- 
sione disserens,  mentionem  fec*.  i 

VITAE  CURRICULUM. 


Ego  SALO  Eliason  anno  hujus  saeculi  octavo 
Yratislaviae,  patre  optimo  Martino,  matre  caris- 
sima Flora  e gente  Liischwitziana,  natus  atque  fi- 
dei veteri  sum  addictus.  Primis  literarum  rudi- 
mentis Cosellae  Silesiae  superioris  oppido,  pri- 
vatim  imbutus  sum,  quo  facto,  Gymnasium,  quod 

Ratiboriae  sub  auspiciis  Linge  florebat,  per  tres 
annos  frequentavi.  Inde  Vatrislaviam  me  con- 
tuli ibique  Gymnasium  Lcopoldinurn  duce  et 

auspice  t.  t.  cel.  Koebler,  adii.  Examine  abitu- 
rientium  superato,  inter  cives  universitatis  VFa- 
tislaviensis  ab  111.  Trevirano,  t.  t rectore  univer- 
sitatis magnifico,  die  I mens.  Maji.  1828  recep- 


tus,  et  ab  111.  Purkinje,  t.  t.  decano  gratiosi  me- 
dicorum ordinis  spectabili,  medicinae  studiosis 
adscriptus  sum. 

Qua  in  alma  literarum  sede  basce  virorum 
celcberr.  praelectiones  audivi: 

111.  Treviranus:  de  Botanice  plantarumque 

i 

Physiologia,  cujus  etiam  excursionibus  botanicis, 
interfui,  111.  Otto:  de  anatomia  hominum  et 

animalium  tam  physiologica  tam  pathologica. 
Cei.  Goeppert:  de  officinarum  plantis;  III. 

Wachler:  de  historia  et  civili  et  Iiteraria;  111. 
Thilo:  de  logice  et  metaphysice;  lll.  Fischcr:  de 
chemia  experimentali  et  pharmaceutica;  lll. 
Glocker:  de  mineralogia;  lll.  Purkinje:  de  Phy- 
siologia humana;  lll.  Klosc:  de  encyclopadia 
medica;  Cei.  Ilemprich:  de  pathologia  generali; 
Cei.  Frankcnheim:  de  physice  experimentali. 

Exeuntc  anno  1829  Bcrolinum  me  contuli, 
ubi  ah  lll.  Beat.  HegeI,  t.  t.  rectore  magnifico, 
civibus  academicis  adscriptus  et  ah  lll.  Wagncr, 
t.  t.  decano  maxime  spectabili,  in  studiosorum 
medicinae  numerum  receptns  sum.  Qna  in  uni- 


versitate  his  lectionibus  interfui:  111.  Hecker:  de 
pathologia.  III.  Osann:  de  materia  medica. 

111.  Casper:  de  arte  formulas  medicas  concin- 
nandi. 111.  Horn:  de  therapia  speciali,  nec  non 
de  pathologia  et  therapia  morborum  mentis, 
III.  Juengken : de  chirurgia  et  akiurgia.  III. 

Busch:  de  arte  obstetricia. 

Institutiones  denique  clinicas  medicas  et  chi- 
rurgicas. 111.  Wolff,  Rust,  Juengken,  Busch, 
Kluge  tam  auscultando,  quam  aegrorum  curam 
suscipiendo  frequentavi. 

Jam  vero,  superato  tentamine  philosophico, 
medico,  nec  non  rigoroso  coram  gratioso  medi- 
corum ordine  examine,  spero  fore,  ut,  disserta- 
tione thesibusque  defensis,  summi  in  Medicina 
et  Chirurgia  honores  in  me  conferantur. 


THESES  DEFENDENDAE 


i. 

Rei  medicae  notitia  quaedam  profanis  plus 
nocet  quam  prodest. 

II. 

Gangraena  minime  indicat  amputationem. 

» 

III. 

Aqua  remedii  universalis  laudem  meretur. 

IV. 


Non  sunt  peculiares  oculorum  morbi 

